fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Esi- ja alkuopetuksen uutuusopinnoista tukea lapsen kehityksen ja oppimisen turvaamiseen — Jyväskylän yliopiston avoin yliopisto
Suomessa esi- ja alkuopetusta kehitetään jatkuvasti, sillä jokainen lapsi ansaitsee turvallisen oppimisympäristön, jossa hänet kohdataan yksilönä. Uudistusten myötä alalla tarvitaan myös uutta osaamista. Tätä tarjoaa opintotarjontaamme syksyllä 2021 tuleva kaikille avoin Esi- ja alkuopetuksen perusopintokokonaisuus.
Esi- ja alkuopetuksen opinnoissa kehität asiantuntijuuttasi ja perehdyt erilaisista näkökulmista lasten kehitykseen ja niissä ilmeneviin yksilöllisiin eroihin.
Esi- ja alkuopetuksen merkitys lapsen elämään on suuri. Laadukkaalla esi- ja alkuopetuksella luodaan vankka perusta lapsen oppimisen polulle ja varmistetaan lapsen kehityksen ja oppimisen myönteisiä vaikutuksia. Suomessa esi- ja alkupetusta kehitetäänkin jatkuvasti, jotta sillä voidaan vastata yhä paremmin lasten erilaisiin tarpeisiin ja turvata jokaiselle lapselle turvallinen kasvu- ja oppimisympäristö.
”Esiopetusta koskevat muutokset ovat Suomessa hyvin ajankohtaisia. Parhaillaan meneillään on esimerkiksi kokeilut kaksivuotisesta jo 5-vuotiaana alkavasta esiopetuksesta, josta odotetaan tuloksia mielenkiinnolla. Tällaiset uudistukset haastavat myös päiväkotien ja koulujen henkilökuntaa päivittämään ja kehittämään omaa osaamistaan”, sanoo professori Marja-Kristiina Lerkkanen, joka toimii Jyväskylän yliopiston opettajankoulutuslaitoksen tutkimuksesta vastaavana varajohtajana.
Tähän osaamistarpeeseen JYU avoin yliopisto pyrkii vastaamaan uusilla, kaikille avoimilla Esi- ja alkuopetuksen perusopinnoilla (25 op). Ilmoittautuminen kokonaisuuden ensimmäiselle kurssille aukeaa 25.7.2021.
Esi- ja alkuopetuksen opinnot muodostavat monipuolisen ja johdonmukaisesti etenevän kokonaisuuden. Opinnoissa kehität omaa asiantuntijuuttasi ja perehdyt erilaisista näkökulmista esi- ja alkuopetusikäisten lasten kehitykseen ja niissä ilmeneviin yksilöllisiin eroihin.
”Opinnoissa kehityspsykologinen tuore tutkimustieto nivoutuu käytännön pedagogiikaksi harjoittelun ja työelämälähtöisten tehtävien kautta. Opinnoista saa osaamista muun muassa siihen, kuinka tukea ja ohjata lapsen luku- ja kirjoitustaidon sekä matemaattisten taitojen kehittymistä. Opinnot tarjoavat myös käytännön esimerkkejä ja teoriatietoa varhaisen tuen tarpeen tunnistamiseen”, Lerkkanen kuvaa.
Lisäksi tutustut muun muassa vuorovaikutusprosesseihin, jotka määrittävät niin oppilaiden kuin opettajien toimintaa ryhmässä, ja kehität myös omaa vuorovaikutus- ja viestintäosaamistasi.
Opinnoissa kehityspsykologinen tuore tutkimustieto nivoutuu käytännön pedagogiikaksi harjoittelun ja työelämälähtöisten tehtävien kautta.
Opetus- ja kasvatusalan nykyinen tai tuleva ammattilainen, täydennä osaamistasi!
Esi- ja alkuopetuksen yhtenä tavoitteena on parantaa lasten oppimisedellytyksiä ja tunnistaa mahdollisimman varhain oppimisessa tukea tarvitsevat lapset.
”Kun oppimisvalmiuksia pystytään tukemaan kaikkien lasten osalta aikaisemmin, tukitoimia ei tarvita niin paljon myöhemmin. Myös perusopetuslaki määrittää, että lapsen on saatava tukea ja oppilashuollon palveluita heti, kun tarvetta ilmenee. Tämän tavoitteen saavuttaminen vaatii koko henkilökunnalta osaamista, jota Esi- ja alkuopetuksen perusopinnot päivittävät”, Lerkkanen sanoo.
Uutuusopinnot sopivatkin mainiosti esimerkiksi esi- ja alkuopetusikäisten lasten kanssa työskenteleville tai muissa opetus- ja kasvatusalan tehtävissä toimiville. Opintojen esitietoina ovat opettajaopinnoissa suoritetut perusopetuksessa opetettavien aineiden ja aihekokonaisuuksien monialaiset opinnot tai varhaiskasvatuksen tehtäviin ja esiopetukseen ammatillisia valmiuksia antavat muut opinnot.
Kun oppimisvalmiuksia pystytään tukemaan kaikkien lasten osalta aikaisemmin, tukitoimia ei tarvita niin paljon myöhemmin.
Erilaiset suoritustavat oppimista tukemassa
Opinnoissa yhdistyy joustava itsenäinen opiskelu ja vuorovaikutteinen, vertaisoppimisen mahdollistava pienryhmätyöskentely. Harjoittelujaksoa lukuun ottamatta voit suorittaa kaikki kokonaisuuden kurssit verkkovälitteisesti, mutta huomioithan, että osa kursseista sisältää itsenäisen työskentelyn lisäksi myös reaaliaikaista verkko-opetusta.
Voit opiskella valintasi mukaan joko yksittäisiä opintojaksoja tai suorittaa koko opintokokonaisuuden. Suoritathan ensimmäisenä kuitenkin kurssin Esi- ja alkuopetuksen kehityspsykologiset lähtökohdat I (4 op).
”Ensimmäisellä kurssilla luodaan pohjaa ikäkauden ymmärtämiseen tutustumalla esi- ja alkuopetusikäisen lapsen näkökulmasta keskeisiin kehitysteorioihin ja pohditaan muun muassa motivaation ja minäkuvan merkitystä lapsen oppimisessa. Itsenäisen oppimistehtävän lisäksi opiskelija syventää osaamistaan verkko-oppimisympäristössä tapahtuvan pienryhmätyöskentelyn ja kolmen verkkoluennon avulla”, kertoo opettaja ja tutkijatohtori Sanni Pöysä.
Esi- ja alkuopetuksen perusopinnot
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Esi- ja alkuopetuksen uutuusopinnoista tukea lapsen kehityksen ja oppimisen turvaamiseen
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice